L 200/186
MT
Il-Ġurnal Uffiċjali tal-Unjoni Ewropea
29.7.2022
u japplikaw nollijiet soċjali għar-residenti u għal dawk li jivvjaġġaw għax-xogħol (pereż. biljett f’direzzjoni waħda jiswa biss EUR 7).
B’riżultat ta’ dan, mingħajr is-servizz ta’ Laziomar fuq dik ir-rotta partikolari, il-ħtieġa ta’ servizz pubbliku għall-konnettività regolari ta’ dik il-gżira mal-Italja kontinentali bi prezzijiet li jistgħu jintlaħqu ma tkunx issodisfata, billi Vetor ma setgħetx tipprovdi l-istess servizzi u bl-istess kundizzjonijiet bħal Laziomar matul il-perjodu kollu tal-kuntratt.
(195) Fid-dawl ta’ dak li ntqal hawn fuq, il-Kummissjoni tikkonkludi li, fil-mument tal-inkarigu ta’ Laziomar, il-forzi tas-suq waħedhom ma kinux biżżejjed biex jissodisfaw il-ħtiġijiet ta’ servizz pubbliku.
Fuq għadd ta’ rotot, Laziomar kienet l-uniku operatur filwaqt li fuq ir-rotot l-oħra s-servizzi pprovduti mill-kompetituri fl-arċipelagu ta’ Pontino ma kinux ekwivalenti f’termini ta’ kontinwità, regolarità, kapaċità u kwalità u għalhekk ma kinux jissodisfaw b’mod sħiħ il-ħtiġijiet ta’ servizz pubbliku stabbiliti fil-kuntratt ta’ servizz il-ġdid ma’ Laziomar.
(3) Approċċ l-anqas dannuż (196) Il-Kummissjoni tinnota li l-Italja għażlet li tikkonkludi kuntratt ta' servizz pubbliku ma’ operatur wieħed (Laziomar) pjuttost milli timponi obbligi ta’ servizz pubbliku fuq l-operaturi kollha interessati li jservu r-rotot involuti.
Fuq il-bażi tal-informazzjoni pprovduta mill-Italja, il-Kummissjoni taċċetta li d-domanda tal-utenti ma setgħetx tiġi ssodisfata billi jiġu imposti obbligi ta’ servizz pubbliku (ara l-Premessa 180).
B’mod partikolari, fuq diversi rotot, Laziomar hija l-uniku operatur u fejn dan ma huwiex il-każ, l-offerta pprovduta mill-operaturi l-oħra ma tissodisfax ir-rekwiżiti (kollha) ta’ regolarità, ta’ kontinwità u ta’ kwalità.
Barra minn hekk, l-operat tal-biċċa l-kbira tar-rotot, speċjalment matul l-istaġun kwiet, jagħmel it-telf, u għalhekk, mingħajr kumpens għal servizz pubbliku, lanqas biss kienu jiġu operati.
Barra minn hekk, il-Kummissjoni tieħu nota tal-argument tal-Italja li l-għażla għal kuntratt ta' servizz pubbliku kienet meħtieġa wkoll fid-dawl tal-privatizzazzjoni ta’ Laziomar.
B’mod aktar speċifiku, l-Italja targumenta li l-offerta ta’ Laziomar flimkien ma’ kuntratt ta' servizz pubbliku ġdid kienet tippermetti li (i) tiġi żgurata l-kontinwità tas-servizz pubbliku marittimu, u (ii) li jiġi massimizzat il-valur għall-Istat.
Huwa għal dawn ir-raġunijiet li l-Kummissjoni qablet (ara l-Premessa 89) li l-Italja kienet se toħroġ sejħa għall-offerti għall-attività kummerċjali ta’ Laziomar flimkien ma’ kuntratt ta' servizz pubbliku ġdid.
B’dan il-mod, il-Kummissjoni aċċettat ukoll, u terġa’ ssostni f’din id-Deċiżjoni, li l-Italja ma setgħetx tibbaża fuq obbligi ta’ servizz pubbliku li japplikaw għall-operaturi kollha iżda li pjuttost tikkonkludi kuntratt ta' servizz pubbliku ma’ Laziomar biss.
Konklużjoni (197) Fuq il-bażi tal-valutazzjoni ta’ hawn fuq, il-Kummissjoni tikkonkludi li l-Italja ma għamlitx żball ovvju meta ddefiniet is-servizzi fdati lil Laziomar bħala SGEI.
B’hekk, id-dubji espressi mill-Kummissjoni fid-Deċiżjoni tal-2012 ġew eliminati.
(198) Biex tikkonkludi li l-ewwel kriterju tas-sentenza Altmark huwa rrispettat, il-Kummissjoni xorta trid tivverifika jekk Laziomar ġietx inkarigata b’obbligi ta’ servizz pubbliku, li kienu definiti b’mod ċar.
F’dan ir-rigward, il-Kummissjoni tinnota li l-obbligi ta’ servizz pubbliku huma deskritti b’mod ċar fil-kuntratt pubbliku ta’ servizz il-ġdid u fl-annessi tiegħu (li jinkludu pereżempju l-ispeċifikazzjonijiet tal-vapuri għal kull rotta).
Bl-istess mod, ir-regoli li jirregolaw il-kumpens huma spjegati fid-dettall fil-kuntratt ta' servizz pubbliku l-ġdid, fil-Liġi tal-2009 u fid-Direttiva CIPE.
Il-kuntratt ta' servizz pubbliku l-ġdid għandu wkoll tul ta' żmien ċar (10 snin), jidentifika lil Laziomar bħala l-operatur tas-servizz pubbliku u fih l-arranġamenti biex jiġi evitat u rkuprat kwalunkwe kumpens żejjed (ara wkoll il-Premessa (215).
Għalhekk, il-Kummissjoni tikkonkludi li l-ewwel kriterju tas-sentenza Altmark huwa rrispettat.
Prijorità tal-irmiġġ (199) L-Artikolu 19-ter, il-paragrafu 21 tal-Liġi tal-2009 jispeċifika b’mod ċar li l-prijorità tal-irmiġġ hija neċessarja sabiex tiġi garantita l-kontinwità territorjali mal-gżejjer u fid-dawl tal-obbligi ta’ servizz pubbliku tal-kumpaniji ta' dak li kien il-Gruppo Tirrenia, inkluża Laziomar.
Kieku l-kumpaniji inkarigati bl-obbligi ta’ servizz pubbliku ma kellhomx prijorità tal-irmiġġ, jista’ jkun il-każ li (xi drabi) ikollhom jistennew sakemm ikun imiss lilhom jitrakkaw u, għalhekk, iġarrbu dewmien, li jmur kontra l-iskop li tiġi żgurata konnettività affidabbli u konvenjenti għaċ-ċittadini.
Biex jiġu ssodisfati l-eżiġenzi ta’ mobbiltà tal-popolazzjoni tal-gżejjer u sabiex tikkontribwixxi għall-iżvilupp ekonomiku tal-gżejjer ikkonċernati huwa assolutament neċessarju li jkun hemm skeda regolari.
Barra minn hekk, billi fil-kuntratt ta' servizz pubbliku l-ġdid hemm obbligi speċifiċi tal-ħinijiet skedati tat-tluq għar-rotot ta’ servizz pubbliku, il-prijorità tal-irmiġġ tgħin sabiex jiġi żgurat li l-portijiet jallokaw l-irmiġġi u l-ħinijiet tal-irmiġġ b’tali mod li jippermettu lill-operatur tas-servizz pubbliku jirrispetta l-obbligi ta’ servizz pubbliku tiegħu.
F’dan l-isfond, il-Kummissjoni tqis li din il-miżura hija mogħtija biex tippermetti lil Laziomar twettaq l-obbligi tagħha ta’ servizz pubbliku, li jikkostitwixxu f'SGEI ġenwin (ara l-Premessa 197).
Barra minn hekk, l-Italja kkonfermat li l-prijorità talirmiġġ hija applikabbli biss għas-servizzi pprovduti bis-sistema ta’ servizz pubbliku.
Għalhekk, il-prijorità tal-irmiġġ tikkonforma wkoll mal-ewwel kundizzjoni tas-sentenza Altmark.